Këshilli i Radiodifuzionit i Republikës së Maqedonisë, në bazë të nenit 44, konform neneve 45, 46 dhe 47 të Ligjit për veprimtari radiodifuzive (Gazeta zyrtare e Republikës së Maqedonisë nr. 100/05, 19/07, 103/08, 152/08, 6/10, 145/10, 97/11 dhe 13/12) dhe të Konkluzioni të Këshillit nr.02-1800/2 dt. 17.04.2013, në Mbledhjen e 19-të të mbajtur më datë 17.04.2013, mori këtë

VENDIM

për të shpallur konkurs për të ndarë leje për veprimtari

radiodifuzive – televizion, në nivel shtetëror

1. Publikohet konkurs për ndarjen e 1 (një) leje për ushtrim të veprimtarisë radiodifuzive, për emetimin dhe transmetimin e servisit programor të televizionit në nivel shtetëror, nëpërmjet transmetuesit tokësor (në tekstin e mëtejshëm: leje).

2. Servisi programor i televizionit në nivel shtetëror, përmendur në pikën 1 të këtij Vendimi, do të jetë televizion i formatit[[1]](#footnote-1) të përgjithshëm kryesisht zbavitës në gjuhën maqedonase dhe do të emetohet e do të transmetohet nëpërmjet transmetuesve tokësorë me modulacion frekuencash, në frekuenca të caktuara nga ana e Agjencisë për Komunikime Elektronike të RM.

3. Leja do të ndahet në periudhë kohore prej 9 (nëntë) vjetësh dhe e njëjta nuk mund të bartet te personat tjerë.

4. Kushtet dhe kërkesat që kandidatët duhet t’i plotësojnë për të ushtruar veprimtarinë, si dhe kriteret për krahasimin dhe vlerësimin e paraqitjeve dhe rëndësinë e tyre gjatë vlerësimit, janë në dokumentacionin e konkursit, i cili përmban kushtet e përgjithshme, ato teknike, të produksionit, programore e të tjera, teksti i të cilit është pjesë përbërëse e këtij Vendimi (Shtojca1)[[2]](#footnote-2).

5. Kushtet themelore teknike, standardet dhe parametrat për pjesën e emisionit të radhitura në pajtueshmëri me Ligjin për komunikime elektronike (Gazeta zyrtare e Republikës së Maqedonisë, nr. 13/05, 14/07, 55/07, 98/08, 83/10, 13/12, 59/12, 123/12 и 23/13), janë në dokumentacionin e konkursit dhe Pëlqimin për shfrytëzimin e radiofrekuencave lëshuar nga Agjencia për Komunikime Elektronike.

Leja do të harmonizohet me Planin për destinimin dhe shpërndarjen e kapaciteteve transmetuese të multiplekësve terrestrial digjital të nxjerrë nga Këshilli i Radiodifuzionit të RM (Gazeta zyrtare e Republikës së Maqedonisë nr. 168/12).

6. Për lejen paguhet kompensim vjetor për çdo vit korrent, duke filluar nga data e ndarjes së lejes, në llogarinë e Këshillit të Radiodifuzionit.

Lartësinë e kompensimit vjetor për lejen Këshilli i Radiodifuzionit do ta llogarit konform nenit 60 të Ligjit për veprimtari radiodifuzive në fillim të çdo viti kalendarik.

7. Për shfrytëzimin e radiofrekuencave për shërbim radiodifuziv dhe fiks paguhet kompensim vjetor, i cili llogaritet sipas Rregullores për mënyrën e përllogaritjeve të kompensimit vjetor për shfrytëzimin e radiofrekuencave, miratuar nga ana e Agjencisë për Komunikime Elektronike (Gazeta zyrtare e Republikës së Maqedonisë nr. 02/08).

Kompensimi për shfrytëzimin e radiofrekuencave paguhet në llogarinë e Agjencisë për Komunikime Elektronike për çdo vit korrent, duke filluar nga data e nxjerrjes së Pëlqimit për të shfrytëzuar radiofrekuencat.

8. Për përcaktimin e frekuencave transmetuese, lokacioneve transmetuese, të fuqisë rrezatuese efektive maksimale (ERP), orientimin e sistemit të antenës, si dhe të parametrave të tjerë teknik që nuk janë përcaktuar me këtë Vendim dhe me dokumentacionin e konkursit, kandidatët janë të detyruar (pas ngritjes së dokumentacioneve nga Këshilli dhe marrjes së vërtetimit nga Këshilli për ngritjen e dokumentacionit) duhet t’i drejtohen Agjencisë për Komunikime Elektronike, ku do t’i marrin parametrat e detajuar teknik, që janë pjesë përbërëse e dokumentacionit të konkursit dhe sipas të cilëve do të duhet të përpilohet elaborati teknik për pjesën transmetuese.

Paraqitja e kandidatëve në Agjencinë për Komunikime Elektronike duhet të jetë me të njëjtin titull si në Këshillin e Radiodifuzionit.

9. Kandidatët në Konkurs dorëzojnë fletëparaqitje-formular të veçantë, formën dhe përmbajtjen e të cilëve i përcakton Këshilli i Radiodifuzionit.

Kushtet e përgjithshme, teknike, të produksionit, programore e të tjera, të cilat janë pjesë përbërëse e dokumentacionit të konkursit dhe formularin-Fletëparaqitje mund të merren në Këshillin e Radiodifuzionit të Republikës së Maqedonisë , bul “VMRO” nr. 3, Shkup.

Për dokumentacionin paguhet kompensim në shumë prej 30.000,00 denarësh, në xhirollogarinë 300000000618023, banka deponent: Komercijalna Banka AD Skopje.

10.Kërkesa i dorëzohet Këshillit të Radiodifuzionit të Republikës së Maqedonisë, në adresën: bul. “VMRO”nr.3, Shkup, me shenjën “Paraqitje në konkursin për ndarjen e lejes për kryerjen e veprimtarisë radiodifuzive-televizion”.

Fletëparaqitja, me dokumentacionin shoqërues dorëzohet në 2 (dy) kopje origjinale.

11. Fletëparaqitja mund të dorëzohet në rrugë postare rekomande ose direkt në arkivin e Këshillit të Radiodifuzionit .

12. Fletëparaqitja për pjesëmarrje ne Konkurs dorëzohet në afat prej 1(një) muaji, respektivisht në afat prej 31 (tridhjetenjë) ditëve.

Afati për dorëzimin e fletëparaqitjeve fillon prej ditës së parë pas publikimit të këtij Vendimi në “Gazetën zyrtare të Republikës së Maqedonisë “.

Fletëparaqitjet dorëzohen në afat të paraparë me këtë Vendim në mënyrë, formën dhe me përmbajtjet e parashikuara në dokumentacionin e konkursit me kushtet e përgjithshme, të produksionit, programore dhe kushtet tjera.

Fletëparaqitjet të cilat do të dorëzohen pas kalimit të afatit të paraparë me këtë Vendim dhe nuk do të jenë të përgatitura dhe të dorëzuara sipas kushteve të parapara në dokumentacionin për konkurs, respektivisht me kushtet e përgjithshme, teknike, produksionale, programore dhe kushtet e tjera nuk do të shqyrtohen .

13. Ky vendim publikohet në “Gazetën zyrtare të Republikës së Maqedonisë “, në ueb-faqen e Këshillit të Radiodifuzionit të Republikës së Maqedonisë dhe në më së paku dy gazeta ditore, ndërsa hyn në fuqi nga dita në vijim pas publikimit në “Gazetën zyrtare të Republikës së Maqedonisë”.

Nr.07-73 Këshilli i Radiodifuzionit i RM

17.04.2013 Kryetar ,

Shkup dr. Zoran TRAJÇEVSKI, d.v.

1. Përcaktimi i mënyrës, respektivisht i formateve të serviseve programore kryhet në pajtueshmëri me Ligjin për veprimtari radiodifuzive (Gazeta zyrtare e Republikës së Maqedonisë, nr. 100/05, 19/07, 103/08, 152/08, 6/10, 145/10, 97/11 и 13/12), Rregullorja për formatet e serviseve programore të radios e të televizionit (Gazeta zyrtare e Republikës së Maqedonisë, nr. 113/2006) dhe rregulloret për ndryshimin dhe plotësimin e Rregullores për formatet e serviseve programore të radios e të televizionit (Gazeta zyrtare e Republikës së Maqedonisë, nr. 130/06 и 61/07). [↑](#footnote-ref-1)
2. Shtojcë (1): Dokumentacioni i konkursit, me kushtet e përgjithshme, teknike, të produksionit, programore e të tjera, teksti i të cilit është pjesë përbërëse e këtij Vendimi, në tërësi është publikuar në ueb-faqen e Këshillit të Radiodifuzionit të Republikës së Maqedonisë([www.srd.org.mk](http://www.srd.org.mk)) dhe është pjesë përbërëse e dokumentacionit, i cili mund të merret në Këshillin e Radiodifuzionit të Republikës së Maqedonisë, bul. “VMRO” nr. 3, Shkup, konform kushteve të përcaktuara në këtë Vendim. [↑](#footnote-ref-2)